Joe Biden îi cere lui Donald Trump să oprească asediul: "Acesta nu e un protest. E o insurecție“.
Joe Biden a susținut o declarație de presă, ca urmare a protestelor de la Capitoliu. Joe Biden: "Îi cer lui Trump sa apere Constituția, să meargă la televiziunea națională și să oprească acest asediu“. Joe Biden: "Sunt șocat de faptul că o nație care a trăit sub această lumină a democrației trăiește aceste momente“.
Stare de asediu la Washington. În urmă cu puțin timp, Joe Biden a vorbit despre situația critică de la Capitoliu."Democrația este sub asalt. Un asalt fără precedent asupra Capitoliului,. Scenele acestea nu reflectă America adevărată, nu reprezintă ce suntem cu adevărat. Este un grup mic de extremiști, e o dezordine totală și trebuie să se termine acum. Cuvintele unui președinte contează, chiar dacă e unul bun sau rău“, a spus Joe Biden.Biden i-a transmis un mesaj lui Donald Trump: "Îi cer lui Trump să apere Constituția, să meargă la televiziunea națională și să oprească acest asediu“.Iată ce a mai declarat Joe Biden:"Sunt șocat de faptul că o nație care a trăit sub această lumină a democrației trăiește aceste momente. Munca pentru următorii patru ani trebuie să fie una de restaurare. Este atât de simplu, înnoirea politicii.“"Trebuie să avem grijă unii de ceilalți, nu să dăm drumul la flăcări. Să vorbim despre onoare, respect, ăștia suntem, asta am fost dintotdeauna.“"Să iei cu asalt clădirea Capitolului nu este protest, este insurecție. Democrația este fragilă și ca să o păstrăm avem nevoie de oameni de bună credință, de lideri, unii care nu urmăresc puterea și interesul personal cu orice preț.“"Gândiți-vă la copiii noștri, gândiți-vă că vede lumea întreagă. Rămân totuși optimist, în ciuda a ceea ce am văzut astăzi, iar spectacolul acesta groaznic ne arată că, fie democrați, fie republicani, trebuie să facem un pas în față. Niciodată nu am eșuat când am făcut ceva împreună. Așa că, domnule Trump, faceți ceva“."Dumnezeu sa binecuvânteze America“, a spus Biden în încheiere.